b'\n_START_ARTICLE_\nPlesiosiro madeleyi\n_START_SECTION_\nRelacions\n_START_PARAGRAPH_\nLes relacions amb altres ar\xc3\xa0cnids no estan clares. Plesiosiro significa prop de Siro que \xc3\xa9s un g\xc3\xa8nere de Cyphophthalmi; el grup m\xc3\xa9s primitiu de\'opilions._NEWLINE_Les revisions confirmen que els hapt\xc3\xb2podes haurien de considerar-se un ordre independent. Els estudis m\xc3\xa9s recents reconeixen el grup Schizotarsata Shultz, 2007 que comprendria els Haptopoda, Amblypygi, Uropygi i Schizomida. Tots ells comparteixen el car\xc3\xa0cter de tenir un tarsos subdividits, cosa que d\xc3\xb3na nom al grup.\n_START_SECTION_\nNoms\n_START_PARAGRAPH_\nL\'ordre tamb\xc3\xa9 s\'ha anomenat Haptopodida, segons Petrunkevitch (1955) que es considera innecessari segons les normes del Codi Internacional de Nomenclatura Zool\xc3\xb2gica (ICZN)._NEWLINE_El nom d\'Haptopoda deriva del grec "haptos" (= tangible) + "pous, podos" (= peu) i es refereix al seu parell de potes frontals llargues.'